**Bestyrelsesmøde på Bakken den 14. november 2012**

**Referat**

**Tilstede: Kirstine, Mette 15, Mette 24, Steffen, Erik. Afbud fra Dan.**

1. **Godkendelse af dagsorden**

Dagsorden godkendt

**2. Dokumenter og beslutninger på hjemmesiden**

Arne og Dan arbejder videre

**3. El i grisehus og hestestald**

Forslag til tillæg til lejekontrakt godkendt - indeholder bestemmelser om aflæsning og betaling. Tillægget til lejekontrakten fastsætter, at hestegruppen skal betale for el-forbruget til grisehus og hestestald, og samtidig giver Bofællesskabet Ilse en sikkerhed.

Orientering på næste fællesmøde.

**4. Private køleskabe og frysere på fyrgruppers eller fælleshusets el**

Der findes private installationer i fælleskure, men typisk er dertale om mindre forbrug. Bestyrelsen anbefaler at permanent, privat elforbrug tilsluttes de private huse, som el-forbruget hører til.

Orientering på næste fællesmøde.

**5. Overblik over finansieringsmuligheder i forhold til større projekter (prioriteringsdebatten)**

Mette 24 udregner ramme for Bofællesskabets økonomiske råderum for perioden 2013-15. Vi skal være tydelige i forhold til præmisserne. Det skal anvendes i vores prioriteringsdebat mellem de nødvendige vedligeholdelsesarbejder og udviklingsprojekter som er initieret af cafédebatterne.

Overblikket præsenteres på det kommende fællesmøde.

**6. Aflønning af opvaskere til fælles arrangementer**

Erik har rejst kritik af for høj aflønning af opvaskere ved tidligere Mortens Aftens arrangementer. Erik foreslår at bestyrelsen spiller ud med et bud på en passende timeløn, og at arrangører af fællesarrangementer fremover orienterer bestyrelsen om det skønnede tidsforbrug.

I 2012 er der udbetalt 85 kr. i timen til opvaskerne – samlet kostede det 1.062 kr. – I 2011 udbetalte bofællesskabet ca. 1.450 kr. til opvaskerne.

 Vi er enige om at der skal være åbenhed om alle økonomiske forhold i bofællesskabet – også løn til de unge, der vasker op ved fællesarrangementer.

Steffen mener, at Fællesmødet og ikke bestyrelsen kan sætte rammer for aflønning ved bofællesskabets arrangementer.Alternativt foretrækker han at opvaskeholdet brugerfinansieres Mortens Aften. Det vil betyde at prisen pr. voksendeltager bliver ca. 100 kr.

Orientering på næste Fællesmøde

**7. Placering af depotkasse fra Post Danmark**

Sagen sættes på stand by, indtil post Danmark melder tilbage. Skrivelse herom til post Danmark OK

**8. Skiltning ved Dageløkkevej**

Skiltningen med salg af byggemulighed er formentlig ulovligjvf. Naturbeskyttelseslovens § 21. Erik sender skrivelse til Westring–estatemed anmodning om ændring af skiltningen.

**9. Evaluering af hussalgsproceduren**

Der er afholdt møde i en lille gruppe vedrørende salget af hus 1 tirsdag den 13. november. Der er to anbefalinger vi gerne vil tage med i den videre proces:

* Alle formelle salgsdokumenter fx salgsopstilling, vedligeholdelsesrapporter bør foreligge fra starten af processen
* Rundvisning for potentielle købere bør ske uden at sælger er til stede hele tiden.

Orientering på næste fællesmøde

(Formelt tages hussalgsproceduren til op til formel evaluering senest efter to hussalg eller ved generalforsamlingen 2014. Se yderligere om hussalgsproceduren på hjemmesiden)

**10. Status vedrørende GEF**

Mette (24)orienterede.

**11. Parkering ved gården**

Fællesmødets beslutning om at parkere på gården fungerer ikke i praksis. Det har givet andre problemer med at få adgang. Bestyrelsen har sendt mail til relevante bofæller.

Orientering på næste fællesmøde

**12. Leverandør af el- og gas**

Erik undersøger til næste bestyrelsesmøde om der er en mulig, reelbesparelse

**13. Evaluering af fællesmøder**

Vi har gode fællesmøder med godt fremmøde. Vi skal tilstræbe en fast bagkant klokken 22.30

*Ref. Steffen (Hus 20)*